  Туспуктэм: vk.com (Библиотека им. Ф. И. Васильева г. Ижевск) Наталия Сильвестрова 12+ 29-тӥ южтолэзе 14 часын Ижкарын Флор Васильев нимо лыдӟетъюртын «печа-куча» форматэн калыктодосъя (этнографияя) «Калыкын верало…» ужрад ортчоз. Со тодмо удмурт калыктодосчилы Владимир Владыкинлы 80 ар тырмемезлы сӥземын луоз. Со сярысь ужъюртлэн «ВКонтакте» мерлыко вотэсысь огиназ ивортӥзы. Владимир Владыкин – калыктодосчи, истори тодосъя доктор, профессор, Удмуртиысь тодосъя сӥё-дано ужась, элькунысь кун премилэн лауреатэз, Венгриысь тодосъя академилэн калыктодосъя огазеяськонэзлэн но Финляндиысь финн-угор огазеяськонлэн ёзчиез-корреспондентэз  Ужрадын удмуртъёслэн лулчеберет но улон-вылон аспӧртэмлыкъёссы, тырметлыко (материальной) но лулпуш лулчеберетсы, азинскон сюрессы но мукет калыкъёсын кусыпъёссы сярысь докладъёс лыдӟозы. Дакладэн вераськыны 14 аресысен мылкыд карисьёс быгато. Со понна 27-тӥ южтолэзёзь    чӧлсконпусъя гожтӥськыны кулэ. Тодэ вайытом, Ижкарысь В. В. Маяковский нимо лыдӟетъюртын бадӟымъёслы удмурт кылэз дышетонъя дунтэк курсъёс ужало. Тегъёс: удмуртъёс Лулчеберет этнография Ижкар Удмуртия  